7.+QR-kort+–+3D-repræsentationsformer

QR-kort – 3D-repræsentationsformer
Ovenfor var jeg inde på udvidelser af analoge repræsentationsformer, hvor eksempelvis en tekstlig fremstilling ’udvides’ gennem links – til forskel fra alminelige links er QR-koder mere effektive, da de aktiveres ’automatisk’ via eksempelvis mobilen, så brugeren har direkte adgang til de ekstra informationer uden at være afhængig af at kunne gå på en computer. Dermed er medieintegrationen flydende og man nærmer sig en transmedialitet, hvor man gnidningsløst kan gå fra en medierepræsentation til en anden. Undervisnings- og læringsaktiviteter bliver ikke brudt af, at den lærende skal flytte sig for at skifte medie, og der opstår en mulighed for, at forskellige medier ’nærmer’ sig hinanden – i hvert fald i brugen af dem. De mobile devices er betingelsen for denne mulighed, hvorfor der også er et stort læringsmæssigt potentiale ved brug af mobilen til undervisning. Transmedialitet er dog ikke ’fuldkommen’, da der skal skiftes fra eksempelvis elevark til mobiltelefon. Men den tilnærmede sømløse transmedialitet er til stede med den nuværende teknologi. En lidt mere omstændelig brug af QR-koder finder man i QR-bøger – eller i-bøger med QR-koder. Som allerede vist kan der linkes til alle mulige filformater, men der kan også skabes en anden form for interaktivitet ved, at bøgerne (eller andet materiale) trådløst forbindes med en computer via en QR- eller en anden form for kode. (Kilde: YouTube: The Future is Wild – Living Book) I ‘The Future Wild’ er bog og computer blandet på den made, at bogens billeder indeholder koder, der aktiveres af et computerprogram, hvilket udløser en film eller andet i 3D. Man får altså fornemmelsen af, at billedet bliver tredimensionelt – computerskærmen bliver en slags ’akvarie’, hvori ’objektet’ svæver. Med bogen kan man påvirke 3-D-repræsentationen på skærmen. Man kan dreje elementer og se det fra flere sider (dog ikke bunden toppen). Denne type bog minder meget om ’pop-up-bøder’, som var populære for mange år siden – og som nu kun bruges på lykønskningskort eller lignende. (Kilde: [|Ronn’s Big Pile of Stuff]) (QR-kort holdes op webcam. Kilde: [|Mind Space Solutions]) En lidt anden udvikling ser man med programmer, som anvender QR-kort (vist ovenfor). QR-kortene fungerer på samme måde som i tilfældet med bogen. Koden udløser en 3D-repræsentation på computerskærmen – eller hvilken skærm man nu har med at gøre. For at få det til at fungere, skal man have et program, der kan ’aflæse’ kortet og udløse repræsentationen. Der er med disse teknikker for en mere eksplorativ tilgang til et givet stof. Man vil eksempelvis kunne undersøge grundstoffer i 3D og derved få en mere visuel og håndgribelig information om stoffets opbygning. 3D-repræsentationerne kan kombineres med andre informationer – som også vises i ovenstående eksempel, hvor de farvede felter indeholder særskilte informationer. Men i øjeblikket er det mere besværligt end fordelene kan retfærdiggøre i de fleste tilfælde. Der er dog ingen tvivl om, at denne type af repræsentationer vil vinde frem efterhånden, som teknologien bliver mere enkel at arbejde med. Teknikken er allerede flyttet til mobilteknologi – dog har jeg ikke fundet mere avanceret brug af dette. Nedenstående eksempel viser, at man med en mobil kan se en Zoro-lignende mand løbe. Hvis dette overføres til eksemplet med grundstoffer eller til planeter, dyr osv., vil der være muligheder for en mere til stof, som ikke gøres besværlig ved, at man skal holde en bog foran computerens webcam. Styrken er dog primært det visuelle i repræsentationen – mere end det eksplorative. (Kilde: Youtube)

Næste side